钦定古今图书集成/方舆汇编/边裔典/第129卷 > 大汉国
## 钦定古今图书集成/方舆汇编/边裔典/第129卷 > 大汉国

图考

按《三才图会》，“大汉国无兵戈，不攻战”，与文身国同而
言语异。

梁

### 武帝天监六年有人渡海风飘至于狗国

按《梁书武帝本纪》不载。按《扶桑传》，“天监六年，有晋
安人渡海，为风所飘，至一岛，登岸有人居止。女则如
中国，而言语不可晓，男则人身而狗头，其声如吠，其
食有小豆，其衣如布。筑土为墙，其形圆，其户如窦云。”
按《五代史四夷附录》：“胡峤入契丹亡归，道其所见室
韦北狗国，人身狗首，长毛不衣，手搏猛兽，语为犬嗥。
其”妻皆人，能《汉语》。生男为狗，女为人。自相婚嫁，穴居
食生，而妻女人食云。“尝有中国人至其国，其妻怜之，
使逃归，与其著十馀只，教其每走十馀里遗一著。狗
夫追之，见其家物，必衔而归，则不能追矣。”其说如此